text: نئی دہلی۔14اگست :گورکھالینڈتحریک کے رہنماؤ ں کے وفد نے وزیرداخلہ جناب راج ناتھ سنگھ سے کل ملاقات کی ۔ وفد نے اپنے مطالبات پرمشتمل ایک میمورنڈم وزیرداخلہ جناب راج ناتھ سنگھ کوپیش کیا۔ وزیرداخلہ نے گورکھاجن مکتی مورچہ (جی جے ایم ) کے رہنماوں اور دارجلنگ کے دیگرشراکت داروں سے ہڑتال نہ کرنے اور بندکی کال واپس لینے کی اپیل کی اورعلاقے میں معمول کے مطابق صورت حال بحال کرنے میں اپنا تعاون دینے کوکہا۔ انھوں نے مغربی بنگال کی وزیراعلیٰ محترمہ ممتابنرجی سے بھی جی جے ایم کے رہنماؤں اوردیگرشراکت داروں سے دارجلنگ کے بارے میں گفت وشنید شروع کرنے کی اپیل کی ہے جو گذشتہ 60دنوں سے ہڑتال پرہیں ۔